ສິ່ງທີ່ພົວພັນ ໃນການໂຈມຕີ ມື້ລາງ ນາຍໂອຊາມາ ບິນ ລາເດັນ ນຳມາສະແດງ ທີ່ພິພິດທະພັນ 9/11 
ໃນບັນດາວັດຖຸເກົ່າແກ່ ທີ່ວາງສະແດງ ຢູ່ໃນຫໍພິພິດທະພັນ ທີ່ນະຄອນນີວຢອກ ມີກ້ອນຫີນກ້ອນນຶ່ງ ທີ່ໄດ້ມາຈາກ ເຮືອນທີ່ນາຍໂອຊາມາ ບິນລາເດັນ ເສຍຊີວິດຢູ່ນັ້ນນຳ.
ຫໍພິພິດທະພັນ Sptember 11 ທີ່ນະຄອນນີວຢອກ ໄດ້ວາງ ສະແດງສິ່ງຂອງບາງຢ່າງທີ່ພົວພັນກັບການບຸກເຂົ້າໂຈມຕີນາຍ ໂອຊາມາ ບິນລາເດັນ ທີ່ໄດ້ຮັບຜົນສຳເລັດໃນປີ 2011 ທີ່ເມືອງ Abbottabad ຂອງປາກິສຖານນັ້ນ ການວາງສະແດງຄັ້ງໃໝ່ ທີ່ໄຂຂຶ້ນໃນວັນອາທິດວານນີ້ ຮວມທັງ ເສື້ອໂຕນຶ່ງທີ່ທະຫານຄົນນຶ່ງໃນໜ່ວຍກ້າຕາຍ US Navy SEALS ໃສ່ໃນການປະກອບສ່ວນເຂົ້າໃນການບຸກເຂົ້າກວດ ຄົ້ນ ພ້ອມດ້ວຍດິນຈີ່ກ້ອນນຶ່ງຈາກບໍລິເວນເຮືອນທີ່ນາຍໂອຊາ ມາ ບິນລາເດັນຕາຍຢູ່ໃນ ແລະເງິນຫຼຽນທີ່ເປັນສິ່ງທີ່ລະລຶກ ທີ່ພະ ນັກງານອົງການສືບລັບ CIA ຄົນນຶ່ງທີ່ໄດ້ຕິດຕາມຜູ້ນຳເຄືອຂ່າຍ al-Qaida ມາຕະຫຼອດມອບໃຫ້ນັ້ນນຳ ບັນດາເຈົ້າໜ້າທີ່ປະຈຳຫໍພິພິດທະພັນກ່າວວ່າ ເສື້ອເຄື່ອງແບບທີ່ມີຮູບທຸງຊາດສະຫະ ລັດຕິດທີ່ບ່າກ້ຳຂວາ ເປັນເສື້ອຂອງສະມາຊິກຄົນນຶ່ງໃນທີມ SEAL TEAM Six ຊຶ່ງປັດຈຸບັນໄດ້ອອກກິນເບ້ຍບຳນານແລ້ວ ເງິນຫຼຽນທີ່ວ່ານີ້ ສລັກວັນທີມື້ບຸກເຂົ້າໂຈມຕີໃນຂ້າງນຶ່ງ ແລະມີຮູບໂຕ “X” ຢູ່ໃນອີກຂ້າງນຶ່ງ ເງິນຫຼຽນນີ້ ເປັນຂອງເຈົ້າໜ້າທີ່ອົງການສືບລັບ CIA ທີ່ມີຊື່ວ່າ “Maya” ທີ່ປະກອບພື້ນຖານສຳລັບລັກສະນະ ສຳຄັນຂອງຮູບເງົາເລື້ອງ Zero Dark Thirty ທີ່ໄດ້ຮັບລາງວັນ Oscar ປະຈຳປີ 2012ນັ້ນ ຫຼຽນເງິນຕາດັ່ງກ່າວແມ່ນຖືກສລັກຂຶ້ນມາເພື່ອ ເປັນທີ່ລະລຶກຂອງການສິ້ນສຸດລົງຂອງການລ່າຫາໂຕຜູ້ກໍ່ການຮ້າຍທີ່ໂລກຕ້ອງການໂຕທີ່ສຸດມາດຳເນີນຄະດີ ຫໍພິພິດທະພັນດັ່ງກ່າວ ໄດ້ຮັກສາຊື່ແທ້ຂອງພວກບໍລິຈາກສິ່ງຂອງເຫຼົ່ານີ້ໄວ້ເປັນຄວາມລັບ ຫໍພິພິດທະພັນ 9/11 ໄດ້ດຶງດູດເອົາພວກແຂກຜູ້ຊົມມາເບິ່ງປະມານ 9ແສນຄົນແລ້ວ ນັບແຕ່ໄດ້ເປີດໃຫ້ການບໍລິການມາຕັ້ງແຕ່ເດືອນພຶດສະພາຜ່ານມາ